
Local I 9 


Regalo Musical Palm So Padu 

Diadomingo 27 april den cas di cultura - 6:00 pm - entrada gratis 


UN regalo dorna cu cin- 
tanan di tur color ta warda 
riba nos tata di cultura Juan 
Chabaya”Padu” Lampe Dia- 
domingo awor dia 27 di April 
den Cas di Cultura cumin- 
sando 6’or di atardi. Cintanan 
simbolico di tur e colornan di 
alegria y harmonia den cada 
presentacion. Invitadonan 
manera Edwin Abath, Jona¬ 
than Vieira, Livio Hermans, 
Victor Camacho, Ebby Pe- 
terson, Mario Middendorp, 
Doedel Sofia, Tica Giel, Rachel 
Kraaijvanger, Arlene Wever- 
Croes y nos Padu chikito tambe 
ariba piano, esta, Sr. Albert 
Croes y hopi mas di nos dushi 
hendenan, cla pa canta e canti- 
canan inmortal di Padu. Albert 
Croes a haya e nomber di Padu 
Chikito pasobra e ta toca pie- 
zanan di Padu den su forma 
unico cu hopi amor y cariño. 
Entrada ta gratis ! ÜHiba boso 
mayornan, boso rumannan, 
nos hobennan y tambe nos 


chikito nan pa nan tambe 
celebra e concierto musical 
aki cu Aruba completo cu hopi 
amor y aprecio pa nos Padu. 
Un comision trahando duro y 
den forma relampago a hinca 
e concierto aki den otro como 
muestra di amor pa Padu cu ta 
cumpli 94 aña Diasabra dia 26 
di April, nos Rey di Aruba den 
cultura, y lo ofrece e regalo aki 
na Padu Diadomingo dia 27 
cuminsando pa 6’or di atardi 
cu un elenco fantastico di mu- 
siconan y cantantenan profe- 
sional y amateur di nos mesun 
tera, cu nan bunita inspiracion 
den nan talentonan. Sra. Vichy 
Lampe, e prinses di Padu a bisa 
Lady Ruth tambe cu Padu mes 
lo ta bay t’ey presente, Dios 
mediante, aunke un poco 
delicado ainda despues di su 
operacion despues di su caida 
recientemente y ta bay segun 
Padu su deseo, si Padu lo sinti 
pa keda full e concierto of sola- 
mente un parti. No por forsa 


nos dushi Padu fisicamente y 
pesey ta pidi tur hende pa tene 
cuenta cu esaki ora di cuminda 
y of felicita Padu, pa Padu 
no cansa . Dios so sa cuanto 
tempo mas nos lo tin Padu 
meymey di nos, sinta den Cas 
di Cultura, hunto cu su dushi 
pueblo. Algo historico cu abo 
por forma parti di dje tambe 
cu henter bo famia. Considera 
e relato aki como un invitacion 
personal di curason di Sra. 
Vivian Lampe y Victor Samuel 
pa bin celebra cu su kerido 
tata. Por yama Cas di Cultura 
pa mas informacion tocante 
carchi, pa asina sa cu tur cu 
bin tin un stoel pa sinta. Padu 
a ricibi hopi amor y cariño di 
su nieto Irwin y nieta Sonia, 
kendenan tawata na Aruba 
recientemente pa a pasa qual- 
itiy time cu nan dushi welo cu 
tanto nan ta stima!!!! 

Nan lo ta den nos pensamento 
nan y curason sigur durante e 
regalo musical aki pa Padu. 






